Lyfjaverð hér á landi hefur lækkað en árið 2018 greiddu Íslendingar um það bil helmingi minna fyrir skammt af lyfjum heldur en árið 2003 . Á dögunum gaf Hagfræðistofnun út skýrslu sem fjallaði um lyfjamarkaðinn hér á landi . Í skýrslunni kom meðal annars fram að lyfjaverð á Íslandi hefði lækkað síðan í byrjun 21. aldarinnar og að gögn frá Hagstofunni benda til þess að árið 2018 hafi íslenskir neytendur greitt um það bil helmingi minna fyrir skammt af lyfjum en 2003 . Þá kom fram að vegna verðlagshamlana sem settar eru á lyf hér á landi sé lyfjaframboð hér aðeins þriðjungur af því framboði sem í boði er á Norðurlöndum . Læknar og lyfsalar sem Viðskiptablaðið ræddi við segja ástæðu til að hafa áhyggjur af stöðunni og telja sumir að endurskoða þurfi þessar verðlagshömlur . Lyfjaskortur mikið vandamál Hér á landi er verðlagningu á lyfsseðilsskyldum lyfjum þannig háttað að Lyfjagreiðslunefnd ríkisins ákveður verslunarálagninguna bæði í heildsölu og smásölu . Markmiðið með þessu fyrirkomulagi er að tryggja að lyf hér á landi séu á viðráðanlegu verði en þó hefur þetta haft ótilætlaðar afleiðingar í för með sér að sögn sérfræðinga . Ágúst Arnórsson , hagfræðingur og einn af höfundum skýrslunnar , segir að fyrirkomulagið hafi meðal annars stuðlað að minna framboði á lyfjum hér á landi . „ Því þarf að skoða hvort það megi ekki bara leyfa fyrirtækjunum að rukka meira fyrir þau . “ Hann bætir við að heildsalar hafi bent á að í þessu kerfi sé erfitt að skrá ný og dýr lyf og því séu sumar meðferðir sem þörf er á einfaldlega ekki í boði . „ Síðan spilar líka inn í að Ísland er mjög lítill markaður og það eru því tiltölulega fáir sem þurfa á hverju lyfi að halda . Því gæti verið sniðugt að koma á sameiginlegu útboði fyrir lyf á Norðurlöndunum eins og ráðuneytið er með til skoðunar . “ Jörundur Kristinsson heimilislæknir segir að lyfjaskortur sé orðið það mikið vandamál að stjórnvöldum beri að gera eitthvað í stöðunni en hann ritaði á dögunum grein í Læknablaðið þar sem hann vakti athygli á málinu . „ Spurður hvort hann telji að lyfjaverð sé einfaldlega það lágt að framleiðendur sjái ekki hag sinn í að skrá lyfin hér á landi segir hann að það geti vel verið . „ Salóme Ásta Arnardóttir , formaður félags íslenskra heimilislækna , tekur undir það að lyfjaskortur sé mikið vandamál hér á landi . „ Þetta er eitthvað sem stjórnvöld þyrftu að skoða og finna lausn á . “ Nánar er fjallað um málið í Viðskiptablaðinu . Áskrifendur geta nálgast blaðið undir Tölublöð , aðrir geta skráð sig í áskrift hér .